b"\n_START_ARTICLE_\nNat\xc3\xa0lia Gontxarova\n_START_SECTION_\nBiografia\n_START_PARAGRAPH_\nNascuda a Nag\xc3\xa0ievo, prop de Tula, R\xc3\xbassia, el 1881, va estudiar escultura a l'Acad\xc3\xa8mia d'art de Moscou, per\xc3\xb2 no va comen\xc3\xa7ar a pintar fins al 1904, inspirada pels aspectes primitius de l'art folkl\xc3\xb2ric rus, el fauvisme, cubisme i posteriorment pel futurisme. _NEWLINE_Al costat del seu marit, Mikha\xc3\xafl Lari\xc3\xb3nov, va desenvolupar el raionisme, fundant l'avantguardisme rus prerevolucionari i organitzant exposicions com La cua del ruc del 1912, concebuda com una ruptura intencional contra la influ\xc3\xa8ncia de l'art europeu i l'establiment d'una escola independent russa d'art modern. _NEWLINE_Va formar part del grup Der Blaue Reiter des dels seus inicis, al 1911, i expos\xc3\xa0 a Munic i organitz\xc3\xa0 xerrades de car\xc3\xa0cter provocatiu igual que els seus hom\xc3\xb2legs italians._NEWLINE_Tamb\xc3\xa9 es va dedicar al disseny gr\xc3\xa0fic, escrivint i il\xc2\xb7lustrant un llibre futurista; i a dissenyar vestits de ballet i decorats, a Ginebra._NEWLINE_El 1915, va traslladar-se a Par\xc3\xads, on va dissenyar diversos decorats per als Ballets Russos de Serguei Di\xc3\xa0guilev. Va morir a Par\xc3\xads el 1962."